**2022. GADA GROZĪJUMI 1974. GADA STARPTAUTISKĀS KONVENCIJAS PAR CILVĒKU DZĪVĪBAS AIZSARDZĪBU JŪRĀ 1978. GADA PROTOKOLĀ**

**REZOLŪCIJA MSC.522(106)**

**REZOLŪCIJA MSC.522(106)**

**(pieņemta 2022. gada 10. novembrī)**

**GROZĪJUMI 1974. GADA STARPTAUTISKĀS KONVENCIJAS PAR CILVĒKU DZĪVĪBAS AIZSARDZĪBU JŪRĀ 1978. GADA PROTOKOLĀ**

KUĢOŠANAS DROŠĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 28. panta b) punktu par Komitejas funkcijām;

ATSAUCOTIES ARĪ uz 1974. gada Starptautiskās konvencijas par cilvēku dzīvības aizsardzību jūrā (turpmāk – “Konvencija”) VIII panta b) punktu un uz Konvencijas 1978. gada protokola (turpmāk – “1978. gada *SOLAS* protokols”) II pantu par 1978. gada *SOLAS* protokola grozīšanas procedūru;

IZSKATĪJUSI savā 106. sesijā 1978. gada *SOLAS* protokola grozījumus, kas ierosināti un izplatīti saskaņā ar Konvencijas VIII panta b) punkta i) apakšpunktu un 1978. gada *SOLAS* protokola II pantu;

1. PIEŅEM saskaņā ar Konvencijas VIII panta b) punkta iv) apakšpunktu un 1978. gada *SOLAS* protokola II pantu grozījumus 1978. gada *SOLAS* protokola pielikuma papildinājumā, kuru teksts iekļauts šīs rezolūcijas pielikumā;

2. NOSAKA saskaņā ar Konvencijas VIII panta b) punkta vi) apakšpunkta 2. daļas bb) punktu un 1978. gada *SOLAS* protokola II pantu, ka minētie grozījumi tiks uzskatīti par apstiprinātiem 2025. gada 1. jūlijā, ja vien pirms šā datuma vairāk nekā viena trešdaļa 1978. gada *SOLAS* protokola dalībvalstu vai tādas dalībvalstis, kuru kopējā tirdzniecības flote veido ne mazāk kā 50 % no pasaules tirdzniecības flotes bruto tilpības, nav organizācijas ģenerālsekretāram darījušas zināmus savus iebildumus pret grozījumiem;

3. AICINA attiecīgās dalībvalstis ņemt vērā, ka saskaņā ar Konvencijas VIII panta b) punkta vii) apakšpunkta 2. daļu un 1978. gada *SOLAS* protokola II pantu grozījumi stājas spēkā 2026. gada 1. janvārī pēc to apstiprināšanas saskaņā ar iepriekš minēto 2. punktu;

4. LŪDZ ģenerālsekretāru saistībā ar Konvencijas VIII panta b) punkta v) apakšpunktu un 1978. gada *SOLAS* protokola II pantu nosūtīt šīs rezolūcijas un pielikumā iekļautā grozījumu teksta apliecinātas kopijas visām 1978. gada *SOLAS* protokola dalībvalstīm;

5. TURKLĀT LŪDZ ģenerālsekretāram nosūtīt šīs rezolūcijas un tās pielikuma kopijas tiem Organizācijas dalībniekiem, kas nav 1978. gada *SOLAS* protokola dalībvalstis.

PIELIKUMS

**GROZĪJUMI 1974. GADA STARPTAUTISKĀS KONVENCIJAS PAR CILVĒKU DZĪVĪBAS AIZSARDZĪBU JŪRĀ 1978. GADA PROTOKOLĀ**

PIELIKUMS

**IZMAIŅAS UN PAPILDINĀJUMI 1974. GADA STARPTAUTISKĀS KONVENCIJAS PAR CILVĒKU DZĪVĪBAS AIZSARDZĪBU JŪRĀ PIELIKUMĀ**

**PAPILDINĀJUMS**

Spēkā esošo kravas kuģa drošības aprīkojuma apliecības veidlapu aizstāj ar šādu:

***“DROŠĪBAS APRĪKOJUMA APLIECĪBAS VEIDLAPA KRAVAS KUĢIEM***

**KRAVAS KUĢA DROŠĪBAS APRĪKOJUMA APLIECĪBA**

Šai apliecībai pievieno aprīkojuma sarakstu kravas kuģa drošībai (E veidlapa)

(Oficiālais zīmogs) (Valsts)

Izsniegusi

(*pilnvarotā persona vai organizācija*)

saskaņā ar 1974. GADA STARPTAUTISKĀS KONVENCIJAS PAR CILVĒKU DZĪVĪBAS AIZSARDZĪBU JŪRĀ, kas grozīta ar tās 1978. gada protokolu, noteikumiem, pamatojoties uz pilnvarojumu, ko izdevusi

valdība.

(*valsts nosaukums*)

**Informācija par kuģi**[[1]](#footnote-2)

Kuģa vārds

Identifikācijas numurs vai burti

Pieraksta osta

Bruto tilpība

Kuģa pilnā kravnesība (metriskās tonnas)[[2]](#footnote-3)

Kuģa garums (III nodaļas 3. noteikuma 12. punkts)

*IMO* numurs

Kuģa tips[[3]](#footnote-4)

Beramkravu kuģis

Naftas tankkuģis

Ķīmisko vielu tankkuģis

Gāzvedējs

Cits kravas kuģis, kas nav minēts iepriekš

Datums, kad ielikts ķīlis vai kuģis bijis līdzīgā būvniecības stadijā, vai attiecīgā gadījumā datums, kad uzsākti būtiskas pārbūves vai pārveides, vai modifikācijas darbi

***AR ŠO APLIECINA:***

1. kuģim ir veikta apskate saskaņā ar Konvencijas, kas grozīta ar 1978. gada protokolu, I nodaļas 8. noteikuma prasībām;

2. apskatē konstatēts, ka:

2.1. kuģis atbilst Konvencijas prasībām attiecībā uz ugunsdrošības sistēmām, ierīcēm un ugunsdrošības plāniem;

2.2. glābšanas līdzekļi un aprīkojums glābšanas laivām, glābšanas plostiem un glābējlaivām ir nodrošināts atbilstoši Konvencijas prasībām;

2.3. kuģis ir aprīkots ar līnmetēju atbilstoši Konvencijas prasībām;

2.4. kuģis atbilst Konvencijas prasībām attiecībā uz kuģa navigācijas iekārtām, līdzekļiem loču nokļūšanai uz kuģa un navigācijas publikācijām;

2.5. kuģis ir aprīkots ar ugunīm, zīmēm un skaņas un briesmu signālu padošanas līdzekļiem saskaņā ar spēkā esošās Konvencijas un spēkā esošo Starptautisko kuģu sadursmju novēršanas noteikumu prasībām;

2.6. visos pārējos aspektos kuģis atbilst attiecīgajām Konvencijas prasībām;

2.7. kuģī ir/nav3 izmantota alternatīva konstrukcija un aprīkojums, kā paredz Konvencijas II-2. nodaļas 17. noteikums / III nodaļas 38. noteikums3;

2.8. alternatīvas konstrukcijas un aprīkojuma apstiprinājuma dokuments attiecībā uz ugunsaizsardzības / glābšanas līdzekļiem un aprīkojumu3 ir/nav3 pievienots šai apliecībai;

3. kuģi ekspluatē saskaņā ar III nodaļas 26. noteikuma 1.1.1. punktu[[4]](#footnote-5) noteiktā kuģošanas rajona robežās;

4. īstenojot I/6. noteikuma b) punktu, valdība ir noteikusi:

* obligātās ikgadējās apskates;
* ārpuskārtas inspekcijas;

5. atbrīvojuma apliecība ir/nav3 izdota.

***Šī apliecība ir derīga līdz***

Datums, kad pabeigta šīs apliecības pamatā esošā apskate: *(dd/mm/gggg)*

Izsniegta:

(Apliecības izsniegšanas vieta)

|  |  |  |
| --- | --- | --- |
|  |  |  |
| (Izsniegšanas datums) |  | (Apliecību izsniegušās pilnvarotās amatpersonas paraksts) |

(Izdevējas iestādes zīmogs vai spiedogs atkarībā no konkrētā gadījuma)

**STARPAPSKATE**

(10 gadus veciem un vecākiem tankkuģiem)

Ar šo tiek apliecināts, ka starpapskatē, kas paredzēta ar 1978. gada protokolu grozītās Konvencijas I nodaļas 8. noteikumā, konstatēts, ka šis kuģis atbilst attiecīgajiem Konvencijas noteikumiem.

Paraksts:

(Pilnvarotās amatpersonas paraksts)

Vieta:

Datums:

(Iestādes zīmogs vai spiedogs atkarībā no konkrētā gadījuma)

**OBLIGĀTĀS IKGADĒJĀS APSKATES VAI ĀRPUSKĀRTAS INSPEKCIJAS**

Ar šo tiek apliecināts, ka kuģim ir veikta apskate atbilstoši ar 1978. gada protokolu grozītās Konvencijas I nodaļas 6. noteikuma b) punktam un attiecīgajiem Organizācijas ieteikumiem.[[5]](#footnote-6)

|  |  |  |  |
| --- | --- | --- | --- |
| obligātā ikgadējā apskate3,6 |  | Paraksts: |  |
| ārpuskārtas inspekcija3 |  | Vieta: |  |
|  |  | Datums: |  |
|  |  |  | (Iestādes zīmogs vai spiedogs atkarībā no konkrētā gadījuma) |

Atbilstoši ar 1978. gada protokolu grozītās Konvencijas I nodaļas 14. noteikumam šīs apliecības derīguma termiņš tiek pagarināts līdz

|  |  |  |  |
| --- | --- | --- | --- |
|  |  | Paraksts: |  |
|  |  | Vieta: |  |
|  |  | Datums: |  |
|  |  |  | (Iestādes zīmogs vai spiedogs atkarībā no konkrētā gadījuma) |

Grozījumu 1974. gada Starptautiskās konvencijas par cilvēku dzīvības aizsardzību jūrā 1978. gada protokolā (1978. gada *SOLAS* protokols), kurus 2022. gada 10. novembrī savā 106. sesijā Starptautiskās Jūrniecības organizācijas Kuģošanas drošības komiteja pieņēmusi saskaņā ar Konvencijas VIII panta b) punkta iv) apakšpunktu un 1978. gada *SOLAS* protokola II pantu un kuru teksts izklāstīts rezolūcijas MSC.521(106) pielikumā, un kuru oriģināls deponēts Starptautiskās Jūrniecības organizācijas ģenerālsekretāram, teksta APSTIPRINĀTA KOPIJA.

Attēls, kurā ir rokraksts, skečs, bērnu māksla, līniju zīmējums

Apraksts ģenerēts automātiski

Starptautiskās Jūrniecības organizācijas ģenerālsekretārā vārdā:



Londona,

J/12521 (A/C/E/F/R/S)

1. Ziņas par kuģi var ierakstīt ailēs horizontāli. [↑](#footnote-ref-2)
2. Tikai attiecībā uz naftas tankkuģiem, ķīmiskajiem tankkuģiem un gāzvedējiem. [↑](#footnote-ref-3)
3. Lieko svītrot. [↑](#footnote-ref-4)
4. Skat. *SOLAS* (MSC.6(48)) 1983. gada grozījumus, kas piemērojami attiecībā uz kuģiem, kuri būvēti pēc 1986. gada 1. jūlija, bet pirms 1998. gada 1. jūlija, uz kuģa esošas(-u) pašiztaisnojošās(-o) daļēji slēgtās(-o) glābšanas laivas(-u) gadījumā. [↑](#footnote-ref-5)
5. Atsauce uz Vadlīnijām par 1978. gada SOLAS protokolā noteiktajām apskatēm, Starptautisko ķīmisko lejamkravu kodeksu un Starptautisko gāzes pārvadātāju kodeksu, ko Organizācija pieņēma ar rezolūciju A.560(14), kura grozīta ar rezolūciju MSC.84(70), un uz 2011. gada Saskaņotās apskašu un sertifikācijas sistēmas (HSSC) apskašu vadlīniju attiecīgām daļām (vadlīnijas Organizācija pieņēmusi ar rezolūciju A.1053(27), kas var būt grozīta).

   Obligāto ikgadējo apskati var aizstāt ar starpapskati, bet ne ar ārpuskārtas inspekciju. [↑](#footnote-ref-6)